الحمد لله واشهد ان لا اله الا الله وحده لا شريك له. واشهد ان محمدا عبده ورسوله صلى الله عليه وسلم. اما بعد اه توقفنا في مدارسة كتاب الفقه الميسر الى الكتاب الاخير
هو الكتاب الرابع عشر القضاء والشهادات. ساتكلم عن القضاء واحكام القاضي وغير زلك ونتكلم عن الشهادات وصفات الشهود والبينة هذه المسائل. فبيقول كتاب القضاء والشهادات يشتمل على طبعا الباب الاول يكون في القضاء. والباب الثاني هيكون متعلق بالشهادات. المسألة الاولى في تعريف القضاء وحكمه
وادلة مشروعيته يدل تعريف القضاء في اللغة الحكم والفصل الحكم لي والفصل واحكام الشيء والفراغ منه. يقال قضى يقضي قضاء اذا حكم وفصل. فقضي الامر يعني ايه؟ انتهى حكم وانتهى وقضي الامر يعني فرغ منه
وده يبين لك الفرق بين القضاء والقدر. بعض الناس ما بتبقاش عارف فرق ايه الفرق بين القضاء وايه؟ والقدر. القدر هو التقدير السابق والقضاء ووقوع هزا التقدير. حصوله فيبقى ربنا قدر في السابق امور. وهزه الامور تقع فتسمى ايه؟ قضية
القضاء واحيانا لو اطلق يبقى القضاء هو القدر والقدر هو الايه؟ القضاء. لكن لما يجتمع القضاء وقدر فيبقى انت تفهم القدر هو تقديري السابق والقضاء هو ايه؟ ايقاع هزا المقدر وتحول الى شهادة بعد ان كان غيب. عشان كده هنقول قدر الله
قدر ان يقدر في السابق ما شاء فعل يعني ما شاء قضى ونفذ ده القضاء والقدر. لكن هي الكلمات ديت ممكن واحدة فيهم ازا قلنا القدر نقصد القضاء والقدر. ازا قلنا القضاء نقصد القضاء ليه؟ والقدر. قضي الامر الزي فيه
يعني وقع وانتهى وفرغ منه. عشان كده بيقول ان القضاء هو احكام الشيء والفراغ منه. فقضى يقضي ازا حكم وفصل والله يقضي بالحق. يعني يحكم ويفصل بالحق وفي الاصطلاح تبيين الحكم الشرعي والالزام به وفصل الخصومات وقطع المنازعات
خد بالك بقى القضاء احنا خدنا قبل كده في البيوع الصلح صلح حاجة والقضاء حاجة. القضاء تبيين الحكم الشرعي والالزام به. الفرق بين الصلح والقضاء. القضاء يقضي بالحق تماما. يعني ايه؟ بحق. لو كان في
معاملة مادية سيقضي بالحق. خلاف الصلح الصلح ممكن ننتهي الى شيء. خلاف الحكم الشرعي لكن تم التراضي عليه. طبعا الصلح عشان الصلح يصلح في بعض الامور ما يصلحش في امور عشان برضو ما نفتكرش ان احنا نخالف الشريعة. هي الشريعة اصلا سمحت
تساهلت في الامور المادية تساهلت في امور الديون تساهلت في امور البيوع فممكن الناس تتساهل في الامور ديت وهي مبنية على التسامح لكن ما فيش صلح مسلا في الحدود. ما فيش صلح في يعني في الايه؟ في الامور ديت. لكن آآ القضاء بقى يختلف عن الايه؟ عن الصلح في ان هو
يقضي بالحكم الشرعي. ده له كام وده له كام ؟ قضي مش شغلته يصلح القاضي طالما جيت لقاضي قاضي هيقضي بالحق بالحكم الشرعي ويلزم به بخلاف الصلح. الصلح ممكن ننتهي الى ان احنا تراضينا على شيء او او او ان المصلح قال لنا
اقتراح معين نرفضه لا بأس ان اصلا الاقتراح اللي بيقترحه المصلح مش هو الحكم الشرعي. انما هو ايه؟ انما هو آآ نوع من الايه؟ محاولة موازنة يعني. يقول له طب انت تنازل طب ايه طب ايه رأيك تاخد كزا وتمام كده. يقول له لأ. وله ان يقول له لا. لان ده مش ايه؟ هو
مش بيرد امر ربنا. لان اللي بيحصل ده مش هو الحكم الشرعي بالزبط. انما هو صلح. وتراضى الطرفين ان هم يعني يتنازلوا في في بعض الامور. فممكن الايه المتصالح اللي هو طلب الصلح يرفضه. ولا بأس. يقول لها انا مش عاجبني الصلح ده انا مش موافق
خلاف القضاء القضاء الاقاضي يحكم يحكم بحكم الله. لان انت لما بتطلب من القاضي الحكم لا تطلب الصلح. ولا تطلب الايه؟ التنازل. اه انما تطلب حكم الله ما انت دخلت في سكة تانية. انت الان تتعامل مع قاضي تقول لا احكم بما بما بالشريعة. احكم بحكم الله في هزه المسألة
القاضي من ناحيته ازا حكم سيحكم بحكم الله. الامر التاني سيلزمك به ان القاضي المفترض يبقى معه قوة تؤيده في قوة في الدولة بتساعد القاضي ان هو ينفز الحكم ليه؟ في حبس وفي شرطة وفي سجن وفي في قوة يعني قوة دولة
ممكن تضرب ليه الشخص الممطر زي ما سرقتي؟ ويجب على المتقاضيين قبول الايه؟ الحكم يجب عليهم ان هم يقبلوا لي الحكم. ازا كانوا يعلموا الاتنين ان الحكم ده فعلا هو ده الحق. ان ممكن يكون واحد فيهم
جاب شهود مسلا ايه؟ كدابين او او حلف كدا. فيكون التاني المزلوم مش راضي بالحكم لان دا مش حكم ربنا. هو اتزلم بس هو قد خدع الا وهو ما رضاش في الحالة دي دي مش مشكلة. لكن لو الاتنين عارفين ان هم بيتقاضوا ما فيش خداع ما فيش حاجة والقاضي فعلا حكم بحكم لو
عارفين الاتنين عارفين ده حكم ربنا ما فيش حد فيهم اتزلم لا يحل لاي واحد منهم ان هو يرفض دي. يرفض الحكم او يجد في صدره شيء. فلا وربي فلا يؤمنون
حتى يحكموك ده للقضاء يحكموك مش ما فيش تصالح هنا يحكموك فيما شجر بينهم ثم لا يجدوا في ان حرجا مجرد ضيق بس من الحكم مما قضيت قضيت ويسلموا تسليما. يبقى ازا لا
لا كن مسلم ابدا يرفض في النهاية حكم يقول له ده حكم ربنا مش عايز حكم ربنا. يقول لك تعال بقى نتحكم ليه؟ شف بقى ايه شريعة العرب ولا نروح لعربوية
نروح للشيخ الحارة ويحكم ما بينا. يحكم مش يصلح في بالك وعايز حكم الصلح. لو كان صلح ما كانش راح للقاضي اصلا. هم مش عايزين صلح عايزين حكم لما عرف حكم ربنا ما عجبوش
ممكن انسان لو يعني ما كانش عاجبه حكم ربنا قد يكون هذا سبب في ردته. تخيل! ده ازا كان صاحب يرى ان الحكم ربنا زاره مسلا وربنا زلمه بالحكم ده
واضح؟ في فرق بين في واحد عارف ان حكم ربنا وعارف ان هو هو مش معترض عليه بس مش هينفزه ده عاصي في واحد عنده حكم ربنا ومش عاجبه ساخط عليه يرى ان ده زلم. ليه؟ واحدة راحت تتحكم القاضي في ميراس حكم لها والله اخوك ياخد كزا وانت تاخد كزا. مش عاجبها ليه ليه؟ ليه ليه يسبت
الميراس ديت ربنا زلم المرأة في الميراس تكفر بهزا الايه؟ بهزا الكلام لانها تتهم الله بالزلم. غير حد يعني ايه بعد ما عملوا شباك ورقصة وبتاع هي عارفة ان ده حكم ربنا
الطماطم وخدت الفلوس وسرقتها دي مش كافية ليه؟ لان هي هي مش معترضة على حكم ربنا. بس هي نفسها الامارة بالسوء خلتها تسرق حق اخواتها بس هي لو قلت لها حكم بيضا تقول لك هو حكم ربنا. انا عارف ان انا غلطان. بس يعني ما لكمش حاجة عندي
ففي فرق بين ديت وديت الاولانية رغم ان هي ممكن تكون الاولانية نفزت الحكم بس شايفة ان ربنا ظلمني اعمل ايه نفزت والتانية ما نفزتش بس شايفة ان ربنا ما ظلمش حد. انا اللي زلمت نفسي. وانا عارفة ان انا غلطانة. بس انا بقى عايز اخد الفلوس. مش هتاخدوا حاجة من البيت. مش هديكم اي حاجة. فدي زلمت نفسها. لكن هي مش
يا عاصية. لكن في كلا الاحوال يجب يجب ايه؟ قبول الحكم ويجب تنفيزه. فازا لم يقبله الانسان يعني سخط على قضاء الله ولم يعني يرضى بحكم الله تعالى فهذا ليس مؤمن. اما اذا رضي بالحكم ولكن لم ينفذه هذا عاصي. يبقى ايه؟ عاصي. سهلة كده؟ عشان كده
القاضي عندنا القاضي بيحكم بالشريعة وانت لما بتروح القاضي انت عارف انه هيحكم بالشرع. القاضي مش بيصلح القاضي مش بيصلح هو في البداية بيحاول ان هو يخلي الخصمين يتنازلوا مسلا. ويحاول يقول لهم كلمة كده يمشيهم. يحاول يخليهم يتصالحوا بعيد عنه
عشان بيقول لهم انتم قبل ما اتكلم انا عندكم فرصة تمشوا. لان انا مش باصلح انا باحكم وهنفز وهالزم فيقعد يقول لهم مسلا يا اخي عند اخوك وده اخوك يعني ما فيش داعي تعمله كده طب ما طب ما تصطلحوا وروحوا وشوفوا حد يعني حاول ان هو ايه لان لو حكم خلاص الموضوع ينتهي
هيبقى ملزم الطرفين بالتنفيز. وملزمه بالرضا ويلزمه بكل حاجة خلاص. لو انت جيت لقاضي شرعي انت مش جاي المفتي ولا جاي ليه؟ ولا جاي المصلح غير المفتي المفتي هيفتيك طبعا المفتي
غير القاضي في ايه؟ هو المفتي برضه بيحكم بايه؟ حكم ربنا غير المصلح. حكم ربنا الشرع بالزبط ويجب على المستفتي ان يرضى بالايه؟ بالحكم. لكن المفتي ما عندوش قوة ان هو يلزم. المستفتي بما قضى. غير القاضي
وقال له لا طب انا مش عاجبني يقول له طب تعال اسجنوه. احبسوه اضربوه احجروا عليه. هناخد فلوسك بالعافية غصب عنك. لان ده قاضي معه قوة. تؤيده. لو ما عهوش قوة يبقى ده مفتي مش قاضي. يعني ايه الفرق من قادم مفتي
مفتي هو شخص ما عهوش قوة تنفز لان في الحقيقة هو اللي بيقوله القاضي هو اللي بيقوله المفتي. يعني هو هو القاضي مفتي. لان القاضي يحكم بالشريعة. والمفتي بيتكلم بالشريعة. طب ايه الفرق بين الاتنين؟ القاضي معه
قوة هينفز ده موزف في الدولة وعنده ما وراه دولة بتؤيده تخلي الحكم قوة غير المفتي المفتي هيفتي بس يلزم الخصم بالتنفيز. لزلك الكلام مع القاضي مختلف. فيه مفتي وفيه مصلح لكن القاضي عشان كده القاضي ممكن يحاول في
ان هو يرد الخصمين اصلا. قبل ما ايه؟ قبل ما يتكلم. فهمني يعني ايه؟ تبيين الحكم الشرعي والالزام به. وفصل الخصومات. ان بعد حكم قد ينتهي الخصومة. عاجبك مش عاجبك
تنتهي الخصومة بغض النظر انت عاجبك او مش عاجبك. غير الصلح. الصلح لو ما انتهاش بالتراضي مش هيتفصل. وهنفضل زي ما احنا. وما حدش نفذ حاجة. وحاول والمصلح ما عندوش قوة ان هو يلزمهم بحاجة. انتم جايين كده بالتراضي عاجبكم عاجبكم مش عاجبكم اللي انا قلته خلاص. لكن في القاضي هيفصل هينتهي الموضوع
عاجبك مش عاجبك اتزلمت ما اتزلمتش هو اللي هيعمل له وضع هيتنفز. خدعتني بقى ما خدعتنيش اللي هيقوله هيتنفز. فصل عشان كده بيقول لك فصل الخطايا. قطع المنازعات تنتهي المنازعة بغض النظر عن باقي اللي حصل. بس المنازعة هتنتهي
وده الايد قاضي. لزلك سمي القضاء قضاء لانه هو ايه؟ حكم وفصل قال وسمي القضاء حكما لما فيه من منع المظالم مأخوذ من الحكمة التي توجب وضع الشيء في موضعه. خلاص؟ يقول الحكم وايه حكم ان يكون في قضاء عموما؟ قضاء نوع من الوظائف الشرعية
هيبقى زيه زي ان يبقى فيه مغسل يغسل الميتين زي ما فيه مسلا آآ ائمة يصلوا بالناس زي ما يبقى فيه مسلا خطباء ودعاة يبقى فرض كفاية. لازم الام يتواجد فيها الاصناف دي من الناس. هيبقى حكم القضاء فرض كفاية. ازا قام به من يصلح بزلك وسد الخانة
ديت وكفى المسلمين سقط الاثم عن الايه؟ عن الباقين. ازا قام به لكن وازا امتنع كل الصالحين عنه اثموا فممكن واحد يتعين عليه القضاء. ازا علم انه لا يصلح غيره. يعني هو عارف من نفسه انه لا يصلح غيره. القرية كلها ما فيهاش قاضي شرعي. واه وهو الوحيد اللي عنده
وقالوا له انت عايزينك تقضي بينا. ازا رفض يأزم شوفوا حد غيري ما فيش حد غيرك. يأسف فكل الوظائف اللي هي فرض كفاية وعلم الشخص ان هو لا يصلح لها غيره فليعلم انها صارت في حقه هو ايه؟ فرض عين. لا يحل له ان يعتذر عنها
بل ينبغي ان يتصدر له زي مسلا انت واقف في صف مسلا. وانت عارف ان كل الناس واقفين ما بيعرفوش يقروا القرآن اصلا. ولا بيعرفوا يقروا الفاتحة. طب يغلطوا في الفاتحة
هنا يجب عليك انك انت تتصدر للايه؟ للامامة. ولو يقول لك اتفضل لازم تتفضل. ما ينفعش تعتذر عليه انت عارف ان كله ما ينفعش هنا ده زهد ايه؟ في غير محله وورع في غير محله. بييجي بعد كده الراجل يصلي بك يبوز الصلاة وانت تقعد زعلان في الصلاة. يقول يا ريتني طلعت. طب ما انت افسدت صلاة
نفسك وصلاة الناس بسبب الورع دوت. فهنا هنا لازم نفهم ان في حاجات هيتعايد عليك. عشان كده ما تستغربش بقى لما تيجي تلاقي سيدنا يوسف طلب طلب ان هو يتصدر. قال اجعلني على خزائن الارض اني حافزه عليهم. ده يفسر لك كده. لان احنا هنلاقي احاديس نحن لا نولي هزا الامر
من طلب المفترض الانسان ما بيطلبش الولايات. بل طلبه للولايات يقدح فيه. انت عايز تتصدر في ولاية ليه؟ ما هي الولاية ما فيش حد بيشيل الشيلة ديت الا لو هو عايز من وراها ايه؟ مصلحة. عشان كده النبي عليه الصلاة والسلام قال نحن لا نولي هزا الامر من طلبه. طالما طلبتها يبقى فيه اندا. لان دي تصديق
الطيرة وحشة. ما حدش بيشيلها الا لو عايز من وراها مصلحة. فطالما طلبتها انت كده ايه يقدح فيك الكلام ده. طب ما يوسف عليه السلام طلب طلب ولاية كبيرة ولاية مالية
لكن هي الامر مختلف العلماء يقولوا له ان يطلب او يجب كمان عليه ان هو يتصدر ازا علم انه لا يصلح غيره. طبعا انت بتتكلم يوسف عليه السلام في بلد زي بلد مصر في الوضع دوت كان الملك بيشرب خمرة والناس فساخ ومجرمين والنساء زواني والرجالة
دياثة يعني متوقع ان ما فيش امانة اصلا في المجتمع ومجاعة وايام صعبة جاية. ولو واحد غيري اتصدر الناس كلها هتموت اصلا. لو واحد مش كويس بس اتصدر مش هيعود ضرره على مكان صغير
ده بلاد هتنتهي كان لازم يتصدر كان لازم ده يعني ايه فهم عميق. فقال على طول قال اجعلني. خلاف ان هو اصلا اتعرض عليه. قال انك اليوم لدينا ايه امين انت انت كده كده خلاص انت معي انت هتاخد منصب. هو كان بيختار بس يعني ده رد تاني ان هو كان بيخير مش كان بايه
كان ما طلبش طلب ابتداء ده هو قال له انك اليوم لدينا ايه؟ مكين. يعني صاحب مكانة هديك منصب ها عايز ايه؟ هو بيقول له عايز ايه؟ مش بيقول له عايز ولا مش عايز؟ انت كده كده جنبي. فقال له خلاص خليني في الايه؟ في المالية. طالما الجاية
الايام الجاية ايام صعبة خليه في الحتة الايه؟ اللي انا قلقان منكم فيها. ولو حتى ما قالوش كان مفروض يطلب منه. مجرد ما يلاقي في فرصة يقول له ما تخليني انا
امسك لك المالية. انا حفيظ عليم. وكمان زكى نفسه. والمفروض الانسان وقال فلا تزكوا ايه؟ انفسكم. هل وقع في محزور تاني؟ لا برضو تفهم دي يبقى انسان يجوز ان هو يزكي نفسه في المقامات ديت. مقام ما فيش غيره وهو وهو عارف ان الناس ما يعرفوش امكانياته. فعايز
يتصدر ويصدقوه. هو مسلا هيلاقيهم هيعكوا في الصلاة ولا في الدعوة. يقولوا يا جماعة انا راجل ازهري وانا راجل آآ عندي لعلم انا راجل درست كزا انا راجل حافز قرآن بحيس ان هم يعرفوا فيقولوا له طب آآ طب نعمل ايه؟ طب بدل ما هو شايفهم قاعدين يعكوا. ومش عارفين حاله. وهو
شايف ان واجب عليه ان دلوقتي ان هو يتكلم او يتصدر او او فهنا يضطر يزكي نفسه الحالة ديت وان كان الاصل انسان ما بيزكيش نفسه لغير سبب. لكن يوسف عليه السلام طلب امارة وزكى نفسه. قال اني حفيظ عليم. فده
في المقام ده هذا يجب ان يحصل والا بضاعة الدولة. وضاع الناس. واضح الفرق؟ عشان كده بيقولوا وان امتنع كل الصالحين اثم. كان لازم يوسف عليه السلام يعمل كده. ولازم
قاضي لو هو بيفهم في في قضاء وكده وفي بلد ما فيهاش غيره لازم يتصدر. ولا الناس ما يعرفوش يقول لهم انا انفع قاضي شرعي. لو عايزين قاضي يا جماعة انا موجود بدل ما يصدروا حاجة
يقعد يعك ويحكم ما بين الناس بالعرف وبالدماغ وبالهوا واضح لان امر الناس لا يستقيم بدونه. فهم هذه المسائل مهمة جدا بعض الناس بياخد جانب بس كده من من الفهم. يظل عنده مشكلة في حاجات معينة مش يعني
يا جماعة احنا يعني احنا هدفنا ان احنا نعتزل الدنيا. بالعكس احنا احنا يعني هدف هزه الايه؟ هزه الدعوة ان هي تصلح ابن ناس ناس هيتصدروا للاصلاح فلازم الناس تقدم نفسها لهزا الاصلاح. امتى بقى نجد الايه؟ نجد الموضوع كل واحد يرمي عن التاني لما يبقى فيه وفرة. من المصلحين زي ما كان ايام الصحابة ايام
سيد ابو حنيفة كان يفر من القضاء وكان يضرب عليه وكان يسجن عشان تسمع بقى حاجات غريبة كده يقول لك كان يضرب على القضاء. يعني ممكن كان خليفة يجيبه ويضربه عشان ايه؟ يبقى قاضي ويرفض ويهرب ويقول لك ده هرب لما عرف انه هيوليه القضاء هرب من البلد. تقول ايه ده؟ ليه السبب بيعملوا كده؟ عشان فيه كتير
في كتير زيي تتصدرني انا ليه؟ ما عندك فلان وفلان خد اي واحد فيهم. وهم كلهم كويسين. فافعال السلف دي تتفهم في في زمانها ومكانها اذا اختلف الوضع لازم تفهم ان الموضوع مش هيبقى هو هو. فعندك فعل يوسف عليه السلام وعندك فعل مسلا ائمة السلف يقول لك كان مسلا فتوى تيجي لواحد فيهم يقول لا اعلم
لغاية ما ترجع للاولاني والجو ايه؟ الجو دوت ويلف على تلاتين صحابي يقول له لأ رح لغيري روح لغيري روح لغيري. وممكن تكون عارف بس هو تورع يعني اوي يقول لك فلان اعلم. طب رح لفلان. طب افرض ما فيش غيرك. وانت عارف اجابة. هنا ما فيش الورع هنا ما لوش معنى. هتقول له لا بلاش
انا ما تسألنيش انا. اسأل من ازا ما فيش غيرك. قل يا عم قل اي مزهب تعرفه حتى واضح؟ فيعني كل حاجة تتفهم في مكانها الصحيح. ان احنا احيانا افعال السلف بالزات احيانا بتصدر لنا من جانب واحد
يساء فهم افعال السلف تفهم الدين بطريقة معينة بس. لأ في توازن السلف كانوا فاهمين الدين صح. عارفين امتى يحط رجله وامتى يسحب رجله. امتى يتكلم وامتى يسكت خد بالك
اه كانوا كانوا منهم الامراء ومنهم القضاة ومنهم المجاهدين. والنبي عليه الصلاة والسلام يقول من يأخز هذا السيف في حقي كلهم يتصدروا عشان ياخدوا السيف. ففي لازم نفهم المسألة ديت عشان عشان في مشكلة عندنا ان اهل الديانة منكمشين كده على نفسهم مش عايزين يعملوا اي حاجة
ويقول لك لا لا طب ومين يعني طب لما انت تقعد مين؟ انت شايف الدنيا جميلة قوي يعني فلازم اهل الصلاح يحاولوا يحاولوا ان هم يصدروا نفسيهم في الاماكن التي يخافوا عليها من فساد المفسدين. وافساد الظالمين. حاول تبقى شاطر
شغلك حاول تبقى تبرز في شغلك. ما تخليش الناس هي اللي تاخد منك كل حاجة. وتقعد انت ايه متزهد كده. ده مش ده مش ده مش مقام مش مقام مناسب دوت
انت الان شايف فيه ظلم وشايف فيه فيه ناس مش كويسة وشايف فيه ناس مش هتعدل. حاول انت تبقى انت اللي موجود. والله اللي حواليك كويسين خلاص على راحتك والله غيري اولى مش مهم ماشي. بس لو لقيت في مكان كله رشاوي وكله ناس حرامية وكله ناس مش عارف ايه. تيجي انت تحاول تبقى بعيد عن المشهد او ان انت ما
ما تبقاش انت يعني متصدر يعني ممكن ده يبقى فيه يعني يبقى فيه حرج شرعي انك انت تعمل حاجة زي كده. فاحنا عايزين ان احنا نكون واقعيين نكون عمليين ونكون ناس ايجابيين في واقعنا. لقيت غيرك سيبه مش مهم. انت السلامة خليك في السليم
لكن ما فيش غيرك فرق كبير. المهم يعني بيقول بعد كده هو من القرب العظيمة نتصدر ده اه اتصدر بس التصديرة طالما التصدير تقيلة اعرف ان الاجر كبير ان هو اتصدر تصديرة كبيرة يصلح بين الناس او يحكم بين الناس ويقضي. ففيه نصرة المظلوم واقامة الحدود واعطاء
كل مستحق حقه. والاصلاح بين الناس وقطع المخاصمات والمنازعات ليستب الامن ويقل الفساد لذلك يجب على الامام تعيين القضاة حسب ما تقتضيه الحاجة والمصلحة. لان تضييع الحقوق ويعم الظلم. وفيه فضيلة عظيمة واجر كبير لمن دخل فيه. وقام بحقه. وهو من اهله
وفيه اسم عزيم لمن دخل فيه ولم يؤدي حقه ولم يكن من اهله. لذلك النبي عليه الصلاة والسلام قال لا حسد الا في اثنتين رجل اتاه الله مالا فسلطه على هلكته في الحق. ورجل اتاه الله حكمة فهو يقضي بها ويعلمها
فهو ايه؟ يقضي بها ويعلمها. رجل اتاه الله حكمة فهو يقضي بها ويعلمها. يعني عنده علم يحكم به بين الناس هتلاقي انسان يخبط تقول يا بخته عنده علم ناس يفصل بين الناس يحكم بينهم. وقال عليه الصلاة والسلام ان المقسط
يوم القيامة على منابر من نور على يمين الرحمن عز وجل. وكلتا يديه يمين الذين ايعدلون في حكمهم واهليهم وما والوا. الذين يعدلون في حكمهم واهليهم وما والوا. خد بالك هنا المختصين يدخل
يوم القضاة وغيرهم مدير يحكم اه في سلطان العدل ما زلمش موظفين. زوج يحكم بين اهله بالعدل. ما يزلمش ولاده ما يظلمش زوجته. هذا مقصد يعني هنا اللي بتعمل حديس ان المقسطين عموما اي شخص عنده عدو عشان كده في نهاية الحديس الذين يعدلون في حكمهم واهلهم وما
اي حاجة اي ولاية توليتها وكنت عدل فيها تكون لك نصيب من هزا الحديس. فطبعا اعزم شخص مناسب على هزا الحديس هو الخاطب. لان القاضي ده قمة قمة القسط. واضح؟ وقال عليه الصلاة والسلام سبعة يظلهم الله في ظله يوم لا ظل الا ظله
عادي وادخل فيه القاضي. امام عادل ويدخل فيه الايه؟ القاضي وقال عليه الصلاة والسلام القضاة ثلاثة اسنان في النار وواحد في الجنة. قال رجل عن ما الحق وقضى به فهو في الجنة. علم الحق قضى به فهو في الجنة
ورجل قضى للناس على جهل فهو في النار ورجل جار في الحكم فهو في النار عندنا اللي حكم بجهل وان اصاب فهو في النار وان اصاب لان هو حين اصاب لم لم يكن يعرف انه اصاب حكم الله. انما تكلم بالهوى فوافق هواه حكم الله
بسأل ولاء انت خد النص وانت وانت النص. هي طالعة حكم ربنا كده. بس في النار برضو لان هو ما قالش ده بناء على علمه في حكم الله في المسألة. انما بناء على هواه. فهو هوايا صادف ايه؟ عشان كده بيقول ورجل قضى بجهل
ادب الحق لكن بجهل ما كانش يعرف ان هو اصاب الحق وبرضو في النار ان انت لما حكمت ما كنتش بتحكم ان ده حكم ربنا. هو وافق حكمك حكم ربنا. بس انت ما بتعرفش اصلا
ورجل قضى ورجل جار في القضية. وايه؟ ورجل جار في الحكم فهو في النار. يبقى اللي جار في الحكم ده حكم بعلم. بس عالم الحق عمدا وغضب الباطل. فده ايضا في النار. احنا عندنا القاضي الوحيد اللي في الجنة هو القاضي عرف الحق وحكم به. وقضى به. والذي قضى
بجد هو في النار وان اصاب والذي جار في الحكم في النار طبعا ده ايه اكيد اخطأ يعني. والنبي عليه الصلاة والسلام قال اذا آآ اذا ايه حكم الحاكم اجتهد الحاكم فاخطأ
الله اكبر اذا اجتهد فاصاب فلو ايه؟ هجران. طبعا اجر واجران ده ازا كان من اهل الاجتهاد اصلا. اما ازا لم يكن من اهل الاجتهاد فهو اثم في الاحوال وان اصاب زي ما شفنا
وائل مش من اهل الاجتهاد. ما تتكلمش اصلا. ناس تقول لك احكم بينا تقول لهم ما اعرفش. انا لا اصلح لزلك. ومش تتورع. انت ما عارف انك ما تعرفش يعني الناس مسلا مش شايفينك مسلا ملتحي مسلا ولا راجل كبارة ولا ولا لك مكانة في المجتمع فتستحي ان الناس يجوا لك تحكم فيهم مسألة شرعية
في حكم ربنا وانت ما تعرفش فتوعى تتكسف تقول يعني ناس كبروني وبتاع اطلع صغير قدامهم واقول ما اعرفش لاقول ما اعرفش طبعا. والا تقول تقول طب لا ما تجتهدش انت لست من اهل الاجتهاد اصلا. تقول ما اعرفش. انما يجتهد من هو اهل الاجتهاد. عشان كده يعني النبي عليه الصلاة والسلام كان يقول لمعاذ
بما تحكم ازا عرضت لك قضية قال احكم بكتاب الله. قال فان لم تجد في كتاب الله. قال احكم بسنة رسول الله صلى الله عليه وسلم. قال وان لم تجد في سنة رسول الله
قال يعني لا احكم بالاجماع باجماع المسلمين. قال فان لم تجد؟ قال اجتهد رأيي. ولا الوا يعني لا اقصر. يعني قدر المستطاع وابزل وسعي في الاجتهاد وما قصرش ابدا في طلب الادوات التي تعينني على الاجتهاد. فقال الحمد لله
الزي وفق رسول رسول الله لما يحب الله ورسوله. فشوف خلى ايه اجتهاده اخر حاجة ده انا هشوف القرآن وشوف السنة وشوف اجماع المسلمين وبعد كده اشوف ايه رأيي ولما اقول رأيي هقوله بعد ما ابزل وسعي جدا واستفرغ وسعي ولا قال لأ لا اقصر واسأل الناس
وافهم القضية كويس واحاول اقيس واعمل مقارنات واشوف الشريعة والكلام دوت. وفي الاخر اقول ها ها ان شاء الله هو ده حكم ربنا النبي عليه الصلاة والسلام فرح ان هو فهم كده. لكن واحد لا عنده قرآن ولا سنة ولا ولا عارف اقوال السلف. ولا عارف اجماعات المسلمين. المسلمين اجمعوا على ايه؟ ما يعرفش الاجماع
وما يعرفش مش حافز القرآن. ومش عندوش علم بالسنة. ولا باصول الفقه ولا باصول الشريعة. ولا بالقواعد الفقهية. ولا بمقاصد الشريعة. وعايز يجتهد بيقول لك مجتهد له اجر. لا نقول انت مجتهد اثم وان اصبت
الانسان ان هو يخلي باله يعني واضح؟ خصوصا في حتة اجتهاد. اصل لو المسألة حكم حكم. سهل. ما هي القرآن سنة واضحة. اتحكم فيها قبل كده خلاص انتهت. لكن المشكلة
انك تجتهد رأيك دلوقتي. مسألة مش جاية صريحة في الكتاب ولا في السنة ولا فيها اجماع. فيها خلاف عن السلف. اول ما السلف ما تكلموش فيها دلوقتي هتعمل ادواتك اللي فهمتها من خلال تمرسك في الكتاب والسنة وفهمك لطريقة السلف في التعاون على الكتاب والسنة عشان تستنبط
دي اخطر حاجة لزلك القاضي ده لو فعلا معه الادوات بيجتهد خطير خطير ليه اجرين لو اصاب لان تعب ليه اجرين اجري على بزله مجهود الاجتهاد في طلب الادوات واجرى على انه اصاب
واما اذا اخطأ فلو اجر ايه طيب؟ اجر ان هو بذل مجهود في ان يحصل ادوية الاجتهاد. واضح ودي مهمة عظيمة من مهام الامة المهدرة. للاسف يعني انتم الان طلبة علم مسلا. كل ده ممكن نقتصر على كتاب واحد او كتابين في الفقه
محتاج اكتر من كده يا اخوانا. محتاجين ناس تتفرغ. تتفرغ لدراسة الشريعة. ومقاصد الشريعة واصول الفقه. وتقعد تعيش حياتها تتمرس وتقرأ فتاوى العلماء وتتعلم وتعرض نفسها لمسائل وتسأل وتقول رأيها وتسأل المشايخ انا اصبت ولا اخطأت لغاية ما يتمرن على الموضوع ده
وبعد كده ده اللي مثله ممكن لما تأتي نازلة من نوازل المسلمين يقول رأيه. ينقذنا بدل ما احنا بتيجي النازلة نتخبط في بعض كده ولا فاهمين يمين ولا نروح مع بعض
كل ما نروح مع دول طب نقعد ولا نقدم ولا نأخر ولا نأدن قلة المجتهدين هي من اكبر اسباب المشاكل اللي حصلت في الفترة الاخيرة قلة الايه؟ المجتهدين. اللي هم عندهم ادوات الاجتهاد فعلا. فلما قل المجتهدين تصدر ناس بلا علم. فافتوا رح تعال اطلع انزل
لا نقعد لا نقوم لا نقتحم لا نتراجع. نعمل ايه يا اخواننا بس؟ ما فيش حد اليس منكم رجل؟ يعني حد يقول لنا الكلام الصح يعني فعلا بسبب ان ان فعلا ناس يمكن تصدرت بغير علم ممكن ناس ناس حطوا ناس في وضع اكبر من وضعهم الطبيعي
يعني مسألة ان يبقى فيه مجتهد دي مسألة قد تنقز امة في يوم من الايام منقذ جيل فتوى واحدة ممكن تضيع جيل ممكن تنقز جيل. فدي مهمة عزيمة. لو انسان تصدر له ان هو يجتهد يبقى قاضي فعلا
فعلا عنده ادوات الايه؟ ادوات الاجتهاد. خلاصة يعني بيقول ادلة الايه؟ اه احنا وصلنا ايه؟ قضيان في الايه؟ في النار واحد في لين في الجنة بيقول لنا بعد كده ادلة المشروعية. دليل مشروعية القضاء قوله تعالى يا داود انا جعلناك خليفة في الارض فاحكم بين الناس بالحق. فقول الله
تعالى انا انزلنا اليك الكتاب بالحق لتحكم بين الناس بما اراك الله ولا تكن للخائنين خصيما وقوله تعالى وان احكم بينهم بما انزل الله وقول النبي عليه الصلاة والسلام اذا حكم الحاكم فاجتهد ثم اصاب فله اجرته اذا حكم واجتهد ثم اخطأ فله اجر
وقد تولى النبي صلى الله عليه وسلم منصب القضاء وهذا يدل على شرف هذا المنصب ونصب القضاة وكزلك فعل اصحابه من بعدي والسلف الصالح. واما الاجماع فقد اجمع المسلمون على مشروعية نصب القضاة والحكم بين الناس. المسألة الثانية شروطي القادمة. طبعا الشروط
اه اللي حيقولها تستوفى حسب الامكان يعني افرض شرط من دول يعني حصل فيه يعني نحاول ان احنا نصل الى المسالية قدر المستطاع الاولاني طبعا فيه شروط طبعا ما فيهاش كلام. وفيه شروط ممكن يحصل فيها نوع من الايه التساهل حسب المتاح
بيقول ان يكون مسلما. ده شرط ما فيهوش كلام. لان الاسلام شرط العدالة والكافر ليس بعدل كما ان تولي الكافر القضاء رفعة له. والمطلوب اذلاله. فلا نعز الكافر. قال عمر رضي الله عنه لا
تعزوهم وقد اذلهم الله. ولا تقربوهم وقد ابعدهم الله. فلا يكون له منصب عزيز في الدولة. يتصدى على المسلمين. ولن يجعل الله للكافرين على المؤمنين سبيلا. فازا تولى القضاء بين المسلمين فهذا سبيل على
المؤمنين فلا ينبغي ان يتولى سلطة فيها تحكم في المسلمين. ممكن يشتغل وسط المسلمين عادي يبقى له شغلات معينة. فيه حاجات معينة يمنع منها لانها فيها سلطان على المسلمين. ولا يمكن المسلمين يخلوا كافر له سلطان عليهم. لانه غير مؤتمن. مهما كان. ليس بعدل
فالقضاء طبعا سلطان على المسلمين يفصل بين المسلمين. طب وكمان لما المفترض يحكم بالشريعة المفروض القاضي يكون عارف الفتاوى وعارف اقوال المزاهب والعلماء وحافز قرآن طب ازاي اكيد ما ينفعش
قال ومن ذريتي قال لا ينال عهدي الظالمين ان يكون مكلف طبعا بالغ عاقل. طبعا لو مش بالغ ما ينفعش اكيد المجنون ما ينفعش خالص. الحرية لان العبد القضاء ده عايزه متفرغ
والعبد ملك سيدنا وسيده ما ينفعش ان احنا يسيب سيده ويشتغل بالقضاء فلازم يبقى حر الذكور فلا تتولى المرأة القضاء. لانها ليست من اهل الولاية. قال النبي عليه الصلاة والسلام لن يفلح قوم
ولوا امرهم امرأة. لن يفلح قوم ولوا امرهم امرأة. فهذا نوع من الولاية بل هي ولاية عظيمة عليه الصلاة والسلام بين ان المرأة لا تصلح للولايات الكبرى. لا تصلح للولايات الكبرى. لطبيعتها يعني. لها طبيعة خاصة
لا يعني هذه الطبيعة تعتبر تتعارض مع الولايات. وهي الطبيعة الايه؟ العاطفية آآ ان يحصل لها ظروف شهرية تمنعها ممكن تجعل عندها اضطرابات ممكن عندها شيء من من العصبية من التوتر من الارهاق
ممكن بتتأسر سريعا ممكن آآ تستعمل عاطفة ممكن تخدع من الرجال واحد يبكي مسلا عندما تتأسر به او نحو زلك ولا يستشهد على زلك بامرأة او امرأتين مسلا كانوا اقويا مسلا في القضاء او كانوا اقويا في في رئاسة او وزارة لان الحكم لا يقاس على الندرة
انما الحكم يفاز على الايه؟ على الغالبية والان تجد حتى اقصى دول العالم تطبيقا لزعمهم المساواة بين الرجل والمرأة وتجد نسبة وجود المرأة في المناصب العليا قليلة جدا. يمكن اقل من البلاد المسلمة المضغوط عليها علشان تساوي بين الرجل والمرأة
في كم رئيسة دولة غربية كم وزيرا كم كم نائبة في البرلمان؟ كم رئيسة شركة عملاقة؟ هم لما بيجي الموضوع جد هم بيعرفوا انه ما ينفعش. كم رئيسة شركة عملاقة
رئيسة شركة عملاقة تجد العدد قليل جدا هم يقولوا لنا احنا كده بس. نصدر نصدر نصدر. هم في الحقيقة عند التطبيق العملي علموا من خلال دراسة للدراسة الحقيقية. الدراسة هم بيدرسوا فعلا النفسيات فبيقولوا لا الرجل افضل
المرأة في المناصب واحد اتنين تلاتة اربعة. طب ما هي الشريعة جت من كده من زمان. لن يفلح قوما ولوا. ودي دراسة دراسة دراسة لطبيعة المرأة ولنفسيتها ولطبيعتها فبيقولوا ان الحاجات ديت اصلح لها الايه الزكور ده واناس وربنا اعلم بخلقه. الا يعلم من خلق وهو اللطيف الخبير وربنا قال لنا من زمان وليس
ازيك يا روكابيه؟ كالانثى الطبيعة بتاعة المرأة دي تسبب لها عوائق في بعض الولايات. عشان كده هي ما تصلحش للشهادة مسلا زي ما قلنا في الجرائم. القتل والزنا والحاجات دي بسبب طبيعتها
عاطفيا والكلام دوت. تغلب العاطفة على العقل احيانا. ومن باب اولى ما تصلحش للفصل. ازا كان ما يصلحش للشهادة الجنايات تصلح للقضاء في الجنايات هذا اصعب واصعب. انها يتحاكمها المجرم هيقعد يحكي ويقعد يوصف ويقعد مش عارف ايه ويجيب شهود والدم
والادلة والمرأة ممكن ما تحتملش كل دوت. ولو في مرأة نجحت تبقى مش كل النساء تصلح لزلك. هنحط القاعدة على الايه؟ على الاغلبية مش على الايه؟ مش على النضرة طبيعتها دي بقى هي انجح شيء في مهمتها الاصلية. والمرأة راعية في بيت زوجها. وهي مسئولة عن رعيتها
الوظيفة الاساسية. اساس المرأة دي وظيفتها الاساسية. المرأة راعية في بيت زوجها وهي مسؤولة عن رايتها. اللي بتعمله المرأة مع الزوج مع الاولاد في البيت لا يصلح له الرجل ابدا
ابدا الرجل لا يحتمل. بص الراجل ممكن يتحمل شيء غالي يعني هو ربنا سبحانه وتعالى جعل ايه؟ يعني الرجال قاومون على النساء بما فضل الله ايه؟ بعضهم على بعض. ممكن راجل
يطلع من بيته يستحمل طحن السنين يقعد بالاتناشر ساعة يشتغل. وبالاربعتاشر ساعة يشتغل وهو رادي ويطبق. يرجع البيت ممكن ما يستحملش يقعد مع طفل بيبكي يحصل له حاجة ممكن ممكن يعمل جريمة. لو مزج الطفل ساعة بس مش عايز يسكت
رغم ان هو ممكن تحمل ازعاج شوارع ورجالة وطحن وخبط ورزع وخناقات وشتيمة بقى له اربعتاشر ساعة برة. وراجع عادي راجع البيت عادي ما حدش حاسس بحاجة. وراجع مستحمل وعادي. ممكن يخش البيت ما يستحملش ايه؟ ما يستحملش ان يحصل مشكلة قدامه بس ما يستحملش يغير لابنه مسلا
لو عمل مش عارف ايه بامبرز ولا بتاع. ممكن الحاجات العادية ديت ممكن ما يستحملش ينضف البيض يزهق. هي دي بالنسبة له صعبة جدا. بالنسبة للمرأة ده شيء مسلي يندم الصبر ممكن تصبر المرأة تنام عشر ساعات جنب الطفل اللي بيبكي دوت وتقوم مبسوطة وبتهشكه وبتدلعه. وهو عايز ياكلهم هم الاتنين يعني
يعني ربنا سبحانه وتعالى اعلم بخلقه. دي طبيعتها تتحمل كده. انا بقى محتاج الطفل ده تخيل لو ما فيش شخص له الطبيعة دي يتحمله. كان كلنا اطلعنا عندنا تشوهات بسبب ان اهلنا مش مستحملينا. كان كل الاجيال اللي هو بعد كده الراجل اللي هيبقى قاضي والراجل اللي هيبقى عشان كده قال لك ايه؟ المرأة نصف المجتمع تربي ليه
الاخر مين اللي كان هيستحمل الراجل وهو صغير بقى؟ الراجل ما يستحملوش مين اللي كان هيربيه؟ طب مين اللي طلعه سوي؟ وطلعه وقعد يستحمله ويدلعه ويفخم فيه ويقعد يثني عليه ويصبر على اخطاؤه
اصبر على على عك ويخليه يتصدر ويعمل ويتحمل اخطاءه ويلم من وراه. انت بتستحملش تخلي ابنك يلبس قدامك. خلص يا ابني انت وتلبسه تضربه عشان يعني وهيطلع اما هيطلع متخلف لو فضل معك لوحدك. الام هي اللي عندها آآ صبر
وتقلع والولد يطلع فعلا راجل. ليه؟ لان امه صبرت. صبرت كتير على اخطاؤه. هي نفس نفس الطبيعة دي هي هي السبب ان هي نفسها هي دي السبب السبب في ان هي ما بتنفعش وليه؟ العاطفة الشديدة. العاطفة العالية
فدي ميزة في مكانها في مكان تاني. نفس ميزة الراجل برضو اللي هي قوته الشخصية والحزم والفصل والقوة ديت ميزة في مكانها. وعيب في مكان تاني الراجل ده ده عيب جوة البيت
ما هيستحملش حاجات معينة. يبقى انا محتاج تكامل. ان ببساطة كل واحد يعرف دوره. يبقى ما فيش حد شايف التاني انقص منه. لان في الحقيقة في الاخر ربنا لما بييجي عامل الاتنين اه ميز ده بحاجة وميز ده بحاجة. بس في التعامل ما فيش فرق. مش الرجالة مسلا مميزين عن الستات
فليوم تعامل مميز لأ ربنا قال من عمل صالحا من زكر او انثى وهو مؤمن فلنحيي ناحية فاستجاب لهم ربهم ان لا مضيء عمل عامل منكم من ذكر او لما باجي احاسب. كله زي بعضه. بس انا قلت لك انت طبيعتك غيرها. عشان كده انت ما تنفعيش هنا. وانت ما تنفعيش هنا
عشان كده اقدر اقول لك بقى امك ثم امك ثم ايه؟ اللقطة مش الرجالة مش انت قلت يا رب فضل بعضهم على بعض. اه ما هو في الحاجات اللي هي عشان عشان قوامة. لكن لما اقول
ابن مين احسن؟ ابن بقى من وجهة نزر الابن هقول له لأ امك ثم امك ثم امك اما ابوك رغم ان انا في القوامة قلت الزوج هو اللي يتحكم في الايه؟ في البيت وهو اللي يبقى مسؤول. الله! هو ده تناقض؟ لا مش تناقض. انا بقول كل واحد في مكانه مميز
لو اتحط في مكانه عشان كده لما نقول لن يفلح قوم ده مش انتقاص المرأة. لان هم حطوا الشخص غير المناسب او الشخص شخص في مكان غير مناسب. فبالتالي هيحصل لهم ضرر
بالتالي الضرر ده يخليهم ما يفلحوش طبيعة الحال الحل كل واحد يتحط في مكانه المناسب. الراجل هو له الولايات العظمى. القضاء والرئاسة والوزارة والكلام دوت. والمرأة لها مكانها الماصون في في في وظيفتها اللي هي الايه؟ المعروفة وطبعا لها اعمال ممكن تشتغل شغلانات كتير بس مش من الولايات الايه؟ الكبرى ديت. بسبب الحكاية اللي انا
ده مش انتقاص ولا ايه؟ ولا حاجة. الخلاصة يعني ان هو بيقول لا تتولى المرأة القضاء لانها ليست من اهل الولاية. قول النبي عليه الصلاة والسلام لن قوم ولوا امرهم امرأة
العدالة فلا يولى الفسق. دي بقى من الحاجات اللي ايه؟ اللي ممكن ما تقدرش ايه؟ دي ده مش شرط من الشروط اللي ممكن ما ينضبطش. افرض ما لقيتش هعمل ايه؟ هبتدي اشوف اقل الناس فسقا. هقول ما فيش خالص لا كلكم في الساق ما فيش. ما هتعمل ايه؟ ما هي لازم الدنيا تمشي. فتتساهل ممكن
في العدالة الكاملة ننزل شوية ننزل شوية ننزل شوية لغاية ما لقينا واحد ماشي. حلو. احنا لازم قاضي هنعمل ايه طيب؟ لكن لو في عدل قصة مصدر العدل طبعا لان قوله تعالى ان جاءكم فاسق بنبأ فتبينوا. ازا كان الشاهد لو فاسق نتبين من وراه. خد بالك القاضي ما ينفعش يبقى فازق اكيد
بيقول السلامة من العاهات كالصنم والعمى والخرس لانه لا يتمكن من هزه الاعاهات من الفصل بين الخصوم بيقولوا ما في اشتراط البصر نظر. يعني في علماء قالوا عادي يكون اعمى مش مشكلة. هو كده كده بيسمع. انما اقضي نحو ما ايه؟ ما اسمع. هو مش هيشوف حاجة في الاخر القاضي
نسمع لكن بعض قال طب ما ممكن ناس يجيبوا له ادلة وناس يوروا له اسطوانات هيشوف فيديوهاته يعني ما دلوقتي الموضوع مختلف. القاضي بيشوف فيديوهات ويشوف اسطوانات مش عارف ايه بيشوف بيشوف بيشوف انطباعات الشاهد. وهو بيتكلم
بيحاول يخلي يوقع الشروط في بعض ويشوف عنيهم. احيانا بيغلب على زنه حاجة. وممكن يحكم بغلبة الزن لو ما لقاش قرينه. يعني ايه؟ فمسألة ان هو يشوف دي على فكرة
لكن دي مش شروط افرض ما لقيتش غير واحد اعمى مسلا. خلاص ان يكون عالما بالاحكام الشرعية التي ولي للقضاء ولي للقضاء بها. ولو في مذهبه الذي يخالط فيه امام الائمة. يعني هل يشترط القاضي يكون
لا ممكن يكون مقلد بس مقلد لمجتهد. مش كده بيعك وخلاص لا مسلا هو راجل شافعي مسلا. اقول له ماشي. تحكم بالمذهب الشافعي انت راجل شافعي نمشي بقى على المذهب الشافعي من اوله لاخره. انت راجل حلفي. امشي المذهب الحنفي. في واحد بقى يعني عدى كده بقى مجتهد ده ممكن يقول رأيه او او يتخيل من المزاهب حسب
لكن واحد ما عندوش ادوات الاجتهاد نقول له خلاص يقتصر على مزهب. والتزم به. عشان كده بيقول ولو مذهب. من مزاهب الائمة المعتبرة حكم بالمزهب الشرعي كأن الشافعي عقده حكم
المسألة الثالثة اداب القاضي واخلاق القاضي. ما ينبغي له وما لا ينبغي. ينبغي ان يكون القاضي قويا زهيبا من غير تكبر ولا عنف لينا من غير ضعف بان يطمع القوي في باطنه. ما يكونش ضعيف. فالقوي يستقرضه يعني
وييأس الضعيف من عدله. كن زهيبة والناس كلها بتخاف منه لدرجة ضعيف مش قادر يكلمه حد يدافع عن نفسه. خاف يكلمه يروح رازعه سنتين سجن عشان نطق قدامه بس. لا المفروض انت بتأمن الناس. انت اه شكلك مخيف مهيب
او او الصاحب بيبقى اقصد لكن في نفس الوقت الناس حاسة ان انت بتقبل الكلام عادي. القاضي عنده لازم يبقى عنده حلم ممكن آآ ممكن الايه المتخاصم بيزعق فيه ممكن الناس تتنرفز قدامه. ما ينفعش ان هو ايه يبقى خفيف كده
فوائل ناس زعلوه يروح بقى ايه يجي عليهم والجو ده لازم يكون عنده صبر غير عادي بس لو افرض افرض احد المتخاصمين مسلا عك في الكلام ولا ازعق ولا رافع صوته ده ما يأسرش عليه. لان عنده تحكم عجيب في نفسه
عشان كده بيقول لنا ان نكون حليما متأنيا. لان لا يغضب من كلام الحصب فيمنعه من الحكم بييجي علينا ان يكون ذا فتنة ويقظة ما يكونش سازج يكون عنده زكاء
لان لا يؤتى من غفلة ولا يخدع لغرة. طبعا اخبار القضاة المسلمين في الموضوع ده يعني مبهرة في زكائهم وفطنتهم وازاي كانوا يعني يستنبطوا امور عجيبة وازاي كانوا يحاولوا يوقعوا اللي قدامهم بحيس ان هم يقدروا يعرفوا. الحقيقة اخبار كتير يعني كان اه
ابن القيم كان له كتاب اسمه الفراسة. انا لا اذكر آآ اتكلم فيه عن ايه؟ عن اخبار قضاة المسلمين بيقول ينبغي ان يكون القاضي عفيفا ورعا. نزيها عما حرم الله ان يكون قنوعا صدوقا ذا رأيا ومشهورا. قال علي رضي الله عنه
لا ينبغي ان يكون القاضي قاضيا حتى تكون فيه خمس خصال عفيف حليم عالم بما كان قبله. يستشير ذوي الالبان لا يخاف في الله لومة لائم. يحرم على القاضي ان
يسارا احد الخصمين. يقعد كده يوشوشه. لا ده لان ده يدفع الى الريبة. خلي الناس تشك في حكمه اتكلم اتكلم قدامنا كلنا. تكلم حد فينا كلنا نسمع ما فيش وشوش حد. الروشاشة دي تخلي كل الناس ترتاب فيه. وتطعن فيه بعد كده. ناس تقلق منك. حتى لو ما كنتش بتقول حاجة غلط
بس ما ينفعش ان انت توشوش حد من خصمين ابدا. انك انت تكون كلامك واضح. صوتك عالي. الناس كلها سامعة انت بتقول ايه. احنا جايين ان انت تحكم ما بينا مش جايين
يصاب احد الخصمين او يحامي احدهما بقى ده من باب اولى. او يلقنه حجته. يقول له قل كزا قل كزا. يحاول يطلعه من القضية او يعلمه كيف يدعي. يقول لي المدعي مسلا عايز تسبق القضية اكتب كزا بقى في الايه؟ في المحضر. حط الكلمة دي بس ما تقلقش كده عاقل
كده انت اتدبسته. ما ينفعش يقول له يعمل ايه؟ سيبه يكتب زي ما هو شايف ما ينفعش اقول للتاني بص رد عليه بقى وانت بترد قل الكلمة دي في النص كده ايه؟ كده انت مش هيعرف ايه؟ هيقع في الكلام؟ لا لا يتدخل في ده. ولا يتدخل
كل واحد يقول براحته. لا تعلم ده ينافع ازاي ولا اتعلم دوت يخاصم ازاي. خليها بزروف يحرم على القاضي ان يقضي وهو غضبان غضبا شديدا. لقوله صلى الله عليه وسلم لا يقضي حاكم بين اثنين وهو غضبان. ويقاس على الغضب كل ما يشوش الفكر
من المشكلات والهموم الجوع العطش التعب المرض ارادة النوم مسلا عايز ينام مش قادر او ممكن ينجز القضية عشان يروح ينام مسلا يفصل فيها بسرعة جدا ممكن فعلا ممكن يكون حاقن
نخش الحمام مسلا فيخلص القضية بسرعة عشان لا يعني ما يستوفيش النظر فيها. فطبعا كل الامور دي تشوش على القاضي ايه؟ الحكم. يحرم على القاضي طبعا قبول الرشوة لحديث ابي هريرة
رضي الله عنه قال قال رسول الله صلى الله عليه وسلم لعن الله الراشي والمرتشي في الحكم. فالرشوة تمنعه من الحكم الحق لصاحبه. او تجعله يحكم بالباطل للمبطل وكلاهما شر عظيم
يحرم على القاضي قبول الهدايا من الخصمين او من احدهما. طب افرض شخص هو عادته كان يعني بيهدي فاضي كده من غير سبب. فقدر ربنا ان هو بقى واقف قدامه
فبيقول اما من كانت عادتهم مهاداة هذا القاضي قبل القضاء فلا بأس. يعني هو قعدته يعني كان دايما هو مسلا نوعا ما في منهم علاقة مسلا كان بيزوره ويجيب له هدايا فحصل منهم تقاضي حصل ان هو واقف قدامه. وهو عادي عايز برضو يحافز على قده يزوره ويجيب له هدايا يعني
ممكن يعني بس الافضل لو فلان ده وقف قدامه في القضاء ما يقبلش منه هدايا تاني او يعتزر عن الايه؟ عن القضية زي ما بيقولوا كده ويحيلها الى قاضي قاضي اخر. يقول لك استشعار الحرج
اقف قدام واحد صاحبه حبيب قلبي او واحد له جمايل عليه واحد علمه وقاعد كان واقف جنبه وهو صغير وقاعد هو عايز منه قرض مسلا او دين ممكن القاضي يحيل القضية لقاضي تاني يقول انا مش هحكم فيه
اوي من ساعتها بقى يروح ايه ورعا يوقف الايه يوقف الهدايا والجمايل والكلام دوت لكن لو هي حاجة عادة ممكن. بس من الافضل ان هو ايه يعني خلاص يبعد طالما بقت حتحكم منه. لغاية ما القضية تنتهي ما تاخدش منه اي حاجة. ممكن بعد ما
يقول فلا بأس بشرط الا يكون لهذا المهل المهدي خصومة يحكم له فيها. ولو تورع عن زلك كله لكان افضل له كان افضل له القاضي ينبغي له ان ينزل نفسه عن جميع يعني بيقول لو عايز يقول لما يتولى القضاء ما ياخدش هدايا اصلا اي حد لاي سبب
لان مجرد الناس شافوه بياخد هدية دي تهز صورة القاضي عموما. حتى لو كان يعني عادي هدية عادية جدا ما لهاش اي علاقة باي حاجة. واحد حبيبي وواحد صاحبه بيقول طالما بقيت قاضي اقفل بقى الباب ده ايه. خالص ده الافضل والاولى. فالقاضي ينبغي ان يهز النفس عن جميع ما يؤثر في قضايا
ادي حتى البيع والشراء. بص الحتة دي لا ينبغي له ان يبيع ويشتري بنفسه ممن يعرفه. يعني لو راح رايح السوق مسلا يشتري او رايح محل ما تروحش محل الناس
لانه لما هتعمل الاحداس على الفاكهة هيعملوا معك واجب. هينزل في السعر التنزيل في السعر ده هيبقى شبه الرشوة بدل ما يديك فلوس خلاك ما تدفعش فلوس يقول لك لا ده انت قاضي انت حبيبنا بتاع لا ده ادي له النص التمن. وانت فرحان قلت يعني عملوا معي واجب لأ
فدي مشكلة كبيرة جدا برضو. ان الشخص ده في يوم من الايام هتحابيه بسبب ان هو عمل معك الواجب دوت. فبيقول يا اما يروح لناس ما يعرفهوش يشتري منهم او لما يشتري من حد عايز يشتري من حد يعرفه يبعت حد يشتري
ما يروحش لنفسه. واللي بعد ده ما يقولوش لمين نشوف بقى الاحكام عاملة ازاي سبحان الله! كل ده عشان القاضي ظل منزه. يكون المكانة دي مكانة سامية. فبيقول ازا بقى هيبيع هياخد
حد يعرفه يزهب وكيل لا يعرف انه له. لا يجوز للقاضي ان يقضي لنفسه ولا لقرابته واحد قريبه واقف قدامه يعتذر عن القضية ان فيها شبهة ممن لا تقبل شهادته له. ولا يحكم على عدوه العكس. طب افرض بقى واحد في بينهم خصومة وعداء ومعروف ما بينهم العداوة. لو وقف قدامه برضو يعتزل عن
ان في الحالتين هيبقى في ايه؟ في اه في ريبة في حكم القاضي. اما يحامي او يظلم بيقول لي ان زلك يفضي لا تهمته قيام التوم في هذه الاحوال. لا يحكم القاضي بعلمه. لان زلك يفضي لا تماته. افرض القاضي كان احد الشهود
هو كان احد الشهود في الجريمة. او شاف او علم من مصدر مسلا ما ان ده حصل. يقول للقاضي ما يحكمش بعده. اطلع برة القضية خالص هيطلب شهود خارج الايه؟ خارج الايه؟ خارج نفسه
ان هو لو حكم بعلمه ممكن ده يتهم في زلك. يعني يكون ده سبب لان هو يتهم. يقول له لأ انت انت زلمت انت مش عارف ايه ليه لان القاضي ما حدش هيعدله هو عدل نفسه وقبل شهادة نفسه. من نفسه
غير ان قدامي شهود مسلا هقول ده فاسق ده عدل ده كزا. لكن انا قلت رأيي مين هيعدل علي او مين هيحاول يوقعني في الكلام؟ مين هيحاول يعرف انا صادق ولا كازب؟ انا حكمت بنفسي. انا شفت
فعشان كده بيقولوا القاضي ما يحكمش بعلمه. بس هيأتي بعد ذلك الا ان هو يأمن من الزنوب اذا امن من الظنون به جاز زلك لكن ازا حس ان ممكن لو دخل نفسه في القضية كطرف فيها ان ده يفتح باب الريبة فيه عموما او يهز سمعته او يؤسر في نزاهته
الناس تطلع برة ليه؟ اطلع برة الموضوع خالص. عشان كده بيقول لا يحكم القاضي بعلم لان زلك يفضي الى تهمته. يبقى ازا لو العلة دي ما حصلتش ان ده اللي هيحصل لو هو دخل في
ان هو عالم وهيخلي علمه دوت جزء من الادلة واللي مطمئن ان ده لن يفضي الى تهمة له ابدا. الناس مش هتسيء به الزن. او مش هيعرفه. يبقى ممكن ان هو في الحالة دي يستعمل ايه؟ علمه
يستحب للقاضي ان يتخز كاتبا يكتب له اعوان يعني الحاجب ومترجم والكلام دوت. يتعين على القاضي ان يحكم بما في كتاب الله وسنة رسوله صلى الله عليه وسلم. فان تجد قضى بالاجماع يبقى تشوف الكتاب الاول السنة الاجماع عشان ما يخرجش الاجماع ما يجتهدش وفيه اجماع
فان لم يجد وكان من اهل الاجتهاد اجتهد. طب ايه لم يكن من اهل الاجتهاد؟ يروح يدور على واحد. من اهل الاجتهاد يقول له ما هو ما لقاش فيك هو هو القاضي عارف عارف الكتاب والسنة والاجماعات
اغلب القضايا اللي بتجيلي وما بتخرجش عن الكتاب والسنة والاجتماع جاله بقى قضية ايه؟ مش عارف فيها. لا فيها كتاب ولا سنة ولا ايه؟ ولا اجماع. وهو مش من اهل الكتاب. يبقى معه اعوان
يبقى معه ممكن يكون شاهد؟ احنا قلنا لا مش هينفع اه يبقى معايا مفتي في مفتي موجود في الحالة ديت من اعوانه يستفتيه في القضايا ويقضي بحكم المفتي دوت. ويأخز بفتوى المفتي. يجب على القاضي
عدل بين الخصمين في كل شيء. كل شيء. بص بقى الكلام. كتب عمر الى ابي موسى الاشعري رضي الله عنه قال واسي بين الناس في وجهك. هتبص لده زي ما تبص لده
تضحك في وشه ده تضحك في وشه ده الحتة ديت القاضي لازم يساوي بين الخاصمين فيها. ومجلسك يعني ما تقعدش واحد جنبك واحد بعيد عنك. الاتنين يبقوا على مسافة واحدة ايه
وعادلك حتى لا ييأس الضعيف من عدلك ولا يطمع الشريف في حيفك. طريق الحكم والصفة تتوصل القاضي الى الحكم في قضية ما باتباع الخطوات التالية. ازا حضر عندهم الخصمان اجلسهما بين يديه وسألهم. ايهما المدعي
او يسكت حتى يتكلم المدعي فيستمع دعواه. فاذا جاءت الدعوة على الوجه الصحيح. يعني نجد الدعوة دعوة واضح كلام منطقي كلام عاقل ما فيهوش حاجة غريبة. طبعا في الدعوة من اساسها
واخد بالك سأل القاضي المدعى عليه عن موقفه حيالها بتقول ايه في الراجل بيدعي عليك؟ فاذا اقر قال له صح اللي بيقول له صح خلاص خلصت القضية قضى عليه طويل الانكر بقى
هو دلوقتي هقول لمدعي ايه الدعوة بتاعتك كزا. يقول للمدعى عليه. ايه رأيك؟ يقول انا انكر هزه الدعوة. اقر خلصت القضية. انكر هيرجع للمدعي قل له عندك بينة او شهود
فاذا جاء ببينة البينة دي فعلا بينة صحيحة خلاص هيحكموا جاب شهود استوفى عدد شهود حسب القضية هيحكمك. ما فيش بقينا ولا شهود طبعا هنا بيقول يستمع الشهادة. ويحكم بها بشروطها. طبعا شروط الشهود هيأتي بقى في الشهادات المرة الجاية
ولا يحكم بعلمه برضو. افرض هو كان احد الشهود لأ ما يبقاش احد الشهود القاضي قلنا قد يستثنى في ذلك اذا ايه؟ اذا اذا لم يخف ان يظن به او يتهم او يؤثر في نظرة الناس
آآ ممكن يعني. او يكون الامر اشتهر جدا. يعني يعني مش في شروط كتير اوي هو منهم. يعني لو حكم في الحالة دي ما حدش هيقول له انت بتعمل ايه؟ اصلا كل الناس ايه كل الناس كانت عارفة ما هو كل الناس شافته. فمش هتفرق يعني لو حكم بعنوان او حكم شمالهم مش هيتهم في الحالة دي
عليه هو بقى وقفت عليهم هو اللي هيفرق. فلا ينزر لو الموضوع فيه تهمة له ويساء بالظن هو اهم حاجة القاضي يحافز على سمعته. يحافز على استمراره احكم شمال لو لو لقى الدنيا امان يحكم ممكن يحكم ايه؟ بعلمه. فان لم يكن المدعي بينة اعلمه القاضي ان له اليمين على خصم
بيقول له طب اخاصمك يا اهبل تخلص القضية لو حلف. قال والله بقى احنا قلنا له الاول تنكر قال له انكر. وعندك بينة ما عيش بينة. هنرجع للمدعي عليه نقول له احلف ان الراجل دوت
كازب في الدعوة ديت. الا وحلف خلاص خلص قضية. البينة على المدعي واليمين على من انكر. فيقول له الك بينة؟ فيقول لا قال فلك يمينه. لقوله صلى الله عليه وسلم الميناء المدعي والمنع ولا المدعى عليه. فان قبل المدعى المدعي مين المدعي عليه؟ حلفت
او القاضي وخلى سبيله. لان الاصل براءة الذمة. طيب ازا بقى قال له طب احلف؟ قال له لا ما احلفش كان عنده ممكن هو كتب في المرأة الاولانية لما لقى الموضوع في حالة يعني
يعني استعظم الحديث. وخاف من ربنا وبتاع فقال له لا انا مش هاحلم. قلت له طبعا دي قرينة تغلب الزن عند القاضي ان الشخص ده ايه؟ كزاب. ما بتحلفش ليه
ده يحكم عليه بقى. بيقول فازا نكل المدعى عليه عن اليمين وابى ان يحلف قضى عليه الحاكم بالنقول بالنقول. فالنقول القرينة ظاهرة دالة على صدق المدعي. وقد حكم بالنقول. هل النقول دوت اللي هو الامتناع عن الحلف يعتبر بينة؟ بيقول حكم بذلك عثمان. يعني
الخبر ده بينة على صدق ايه المدعي. فازا حكم زلك عسمان وجماعة من اهل العلم رضي الله عن عثمان. زهب جماعة اخرون الى ان اليمين في بقى في ناس قالوا مجرد ما المدعى عليه نكل دي بينة. في ناس قالوا لأ دي مش بينة. نرجع للمدعي ونخليه يحلف
يبقى انا كده ايه ساوت كده احسن في ناس قالوا مجرد ما انا قلت المدعي عليه احلف ما رضاش يحلف دي بينة غلبة زن ناس قالوا لا مش كفاية. ليه قالوا مش كفاية؟ انما لو احيانا ممكن المدعى عليه ما يحلفش تعظيما للحلف عموما
كان بعض السلف ما بيحلفش فعلا. ما يقدرش يحلف نعظم اليمين حتى وهو صادق. من بعض السلف احيانا يخسر في قضية مادية عشان ما يحلفش. يبقى الحق له. بس يقول لا ما يحلفش. وياخد حكم عليه
ما عندوش مشكلة بس ما يحلفش. كانوا عندهم تعظيم قوي لليمين دوت. عشان كده البعض قال يرجع تاني للمدعي ويقول له احلف بقى ان انت صاحب الحق وتحلف على الدعوة بتاعتك. هو ما حلفوش من الاول
خد بالك عشان كده يا مفترض مش من الاول بيحلل قلش قل قل والله العزيم اقول الحق مسلا من الاول. الحلفان ده في الاخر لسه انا الاول هسمع الدعوة بدون حلف
هقول له في بينة هقول للتاني اقر اقر اقرش هرجع في بينة في شهود فيش بينة في الشهود ابتدي احل في المدعى عليه. حلف خلصت. نكل آآ فيه قولين نقول دوت بينة
او ارجع للمدعي واقول له احلف. هنا حل في مين؟ المدعي. بيقول ترد اليمين الى المدعي. في حلف ويستحق. خلاص يبقى هو قوى جانبه بنحلف هو جانبه بالايه؟ بالحليب. طب ازا حلف المدعى عليه وخلى الحاكم سبيله بقى
افرد الايه؟ المدعي عليه حلف بعد ما قال له عندك بينها؟ قال له لأ. قال له خلاص الراجل هيحلف وهتخلص. وحلف ومشي. جه بعد كده المدعي ده لقى بينة وراح بها للقاضي
العيال الوردية خلصت؟ اقول له لا. تعال هات المدعية عليه تاني رغم انه حكم خلاص بس البينة. هو الحلفان ده ممكن يكون كده. فبيقول فاحضر المدعي بين بعد ذلك حكم له بها
لان يمين المنكر لا تزيل الحق وانما هي مزيلة للخصومة. احنا قلنا لو بيفصل الخصومة. بس مش ضروري يكون اللي قاله ده حق. بس هو فصل. الموضوع انتهى. بس هو النبي عليه الصلاة والسلام قال
انما اقدم نحو ما اسمع فازا قضيت لاحدكم بحق اخيه فانما اقتطع له من نار جهنم. يعني انا حكمي ما حللش الحرام ولا حرم علاء انت انت قدرت ان انت يعني تلحم في حجتك فانا خدعت بهذه الحجة. مش معنى كده ان الحق بقى حقك. هيظل الحق لاخيك حتى لو انا
حكمت بيه. عشان كده لو جه بقى صاحب الحق ده جاب بين ولو بعد حين. القاضي هيحكم له ولو بعد حين تمام اه طب افرض القاضي حكم حكم بحكم هل الحكم ده ينقض
لا ينقض خلاص الا في حالة واحدة. ازا خالف نص صريح او خالف اجماع نص صريح خلفي اجماع. ممكن ساعتها الايه القاضي حد يشتكيه والناس تحاسبه ويرد حكمه في الحالة دي. اما ازا حكى المسألة اجتهادية او
ولم يخالف اجماع خلاص حكمه ايه؟ لا ينقل. ما يجيش واحد يقول له مسلا لأ انا مزهبي مختلف عن مزهبك لا ما ليش دعوة. انا حكمت بمزهبي. هم اتحاكموا الي انا
متحكموش بيك انت. فالمسالك الاجتهادية مش هينفع نرد حكم القاضي في اجتهاد انما نرد في القطعيات خالف كتاب صريح محكم. خلف نص في السنة صريح ما احتملش تأويل. ما احتملش اجتهادات
لو خلف اجماع الحادي ممكن يرد على القاضي حكمه سيحتاج سلطة اعلى منه طبعا تعمل حاجة زي كده المرة الجاية نكمل بازن الله تعالى سبحانك اللهم ربنا وبحمدك اشهد ان لا اله الا انت استغفرك